טיסות בהריון - כל מה שחשוב לדעת על טיסה בהריון
» » בלוג » תרבות ופנאי » תיירות - נופש מסעדות ומלונות » בלוג תיירות » טיסה בהריון – מתכננת לטוס בהריון ? טיסות בהריון – כל מה שחשוב לדעת ואיך לעבור את זה בשלום
בלוג תיירות • הריון • טיסות - נופש בחול
3,934 מספר צפיות
טיסה בהריון היא אחד הדברים שנשים רבות מתלבטות לגביו.
מצד אחד, אלפי נשים מקיימות טיסות בהריון בין אם מדובר על החודשים הראשונים או בסוף ההריון.
את מתלבטת אם לטוס כי את בהריון ? יש כמה דברים שחשוב לדעת על טיסות בהריון לפני שאת מקבלת החלטה.
אם את מעוניינת לטוס בזמן הריון אבל חוששת, עליך לקרוא את המאמר הבא כדי לדעת יותר ולשקול שוב את הנסיעה אחרי שנעזור לך להבין את כל הדברים החשובים.
טיסה בהריון לחו"ל – טיסה קצרה בהריון או טיסה ארוכה בהריון
נשים רבות היום מקלות ראש בענין טיסות בהריון. "זו בסך הכל טיסה של כמה שעות" , "זה דיל שחבל לפספס", "זו טיסה של שעתיים" , "לא תהיה לנו עוד הזדמנות בחודשים הקרובים" אלו חלק מהטיעונים שאני נתקלת בהם בפורומים של הריון ולידה.
בעברי עבדתי כסוכנת נסיעות למשך מספר שנים ויצא לי להתקל במקרים של סיבוכים שקשורים בביטוחים ובבעיות רפואיות גם אצל נשים בהריון.
לפניכן מספר נתונים שחשוב לדעת טרם קבלת ההחלטה של טיסה בזמן הריון.
מתי אסור לטוס בזמן הריון?
הריון בסיכון: הריון בסיכון הוא הריון לא פשוט שדורש בדיקות רפואיות רבות והשגחה צמודה של רופא או מטפל, לכן טיסות בזמן הריון בסיכון הן טיסות מסוכנות ולא מומלצות כלל.
עדיף לדחות את הטיסה למועד מאוחר יותר או ישר אחרי סיום ההריון. תחת ההגדרה של הריון בסיכון נמצאים המקרים הבאים:
הריונות מרובי עוברים, הריון כתוצאה מIVF או טיפולים, צירים מוקדמים, דימומים חוזרים ונשנים, שליית פתח, כאשר האישה ההרה ביקרה במיון פעם אחת במהלך ההריון בשל ההריון, במידה והאישה סובלת מבעיות קרישיות, אישה שחוותה הפלה בעבר, אישה שנותחה בעבר או אישה שעברה הליך כירורגי במהלך ההריון.
במידה ואחד מהמקרים הללו מתקיימים אצלך, קחי בחשבון שרוב הסיכויים שחברות הביטוח יסרבו לתת לך אישור לביטוח עבור טיסות לחו"ל.
חשוב לברר את הנושא היטב מאחר והסוכנים במוקד הטלפוני בד"כ יאמרו שאין בעיה לבטח אותך ושהביטוח מאושר.
במידה ותבקשי אישור בכתב שמסכימים לבטח אותך לאור ההיסטוריה הזו, רוב הסיכויים שתתקלי בסירוב ואז במידה של תביעה, יתברר שאת לא מבוטחת. לפרטים נוספים הכנסי לכתבה על ביטוח נסיעות לחו"ל בהריון
עבר עם מחלת פקקת ורידים או בעיית קרישיות כלשהי: אם היה לך בעבר וריד פקוק , וריד בו הדם אינו יכול להמשיך לזרום , אסור לך לטוס בזמן הריון משום שזה יכול לחזור שנית ולסכן אותך ואת העובר. במידה והכל תקין, התייעצי עם המטולוג על מנת לוודא אם יש צורך במדללי דם – זריקת קלקסן או אספירין, ומומלץ לבדוק עם רופא הנשים שלך גם אם אין איזושהי היסטוריה של בעיות קרישיות.
מעל חודש שביעי – חברות תעופה רבות לא מאשרות טיסה בזמן הריון מעל חודש שביעי או שמיני אלא אם כן יש אישור רפואי שמאפשר זאת.
איך לעבור טיסה בזמן הריון בשלום ?
עליך לשתות הרבה מים , תדאגי שיהיה לצידך מספיק בקבוקי מים בהתאם לזמן הטיסה המשוער.
מומלץ להצטייד מראש בגרבי לחץ לטיסה שיקטינו את הסיכוי להיווצרות קרישי דם ברגליים.
עליך לדאוג להזיז את הידיים והרגליים פעמים רבות בעזרת תרגילים או בכל צורה אחרת על מנת למנוע היווצרות קרישי דם בגוף כתוצאה מהאטה בזרימת הדם.
מומלץ לעשות הליכה קצרה במטוס ולעמוד קצת עם תנועות אחת לשעה בזמן הטיסה כדי לייצר זרימת דם תקינה בגוף.
אסור לך לשבת ללא תזוזה במשך כל זמן הטיסהרצוי שתבדקי באינטרנט או עם הרופא אילו תרגילים מומלץ לעשות בזמן טיסה בהריון ולשבת במקום נוח בו תוכלו לעשות את התרגילים הללו.
כמו כן, כדאי מדי חצי שעה לעשות סיבוב במטוס כדי לדאוג לזרימת דם נאותה.
אל תישני לאורך כל הטיסה , רצוי שברובה תהיי ערנית כדי לשתות , לאכול ולעשות תרגילים שישמרו על הבריאות שלך ובריאות העובר .
לפני רכישת כרטיס טיסה התייעצי עם הרופא שלך לגבי טיסה בזמן הריון וכמובן הקשיבי לדעתו, אם הוא לא יאשר לך לטוס עליך להבין שאין לו אינטרס להגיד זאת וזה נאמר מתוך דאגה.
טיסה בזמן הריון מחייבת לאכול ולשתות נכון.
לא לטוס בזמן שקרוב ללידה או אם ידועים סיבוכים כלשהם במהלך ההריון.
כמו כן, מומלץ שלא לטוס מעבר לשבוע 28 -30 מאחר ושינויים בלחץ האויר יכולים לגרום לצירים ולזירוז מהלך הלידה.
למען הבטיחות שלך רכשי כרטיס טיסה מחברות תעופה מוכרות וידועות.
כמו שאת צמודה למסמכי ההריון שלך בארץ תדאגי להיות צמודה אליהם גם בחו"ל, לכל מקרה.
דאגי מראש למכתב מרופא הנשים שלך בעברית ובאנגלית שמהלך ההריון תקין ושהוא מאשר לך לטוס.
כמו כן רצוי מאוד לצרף תוצאות של בדיקת אולטראסאונד אחרונה יחד עם צילום במידה ויש של האולטראסאונד.
כשאני טסתי בחודש שני עם בטן גדולה, סרבו להאמין שאני רק בחודש שני ודרשו ממני מסמכים שמאשרים את תקינות ההריון (ב3 לפנות בוקר בשדה התעופה באיטליה) .
מתוך נסיוני הרב כסוכנת נסיעות , הכנתי מראש את המסמכים ולא עשו לי בעיות.
קחי בחשבון שאם את בהריון מתקדם וצוות הטיסה חושש מסיבה כלשהי, חברת התעופה רשאית לדרוש ממך לעבור בדיקת אולטראסאונד אצל רופא נשים על חשבונך כתנאי לעליה לטיסה ויש סיכוי שתפספסי אותה, או במידה והטיסה באובר בוקינג עלולים לעשות בעיות לנשים בהריון מתקדם.
היערכי מראש בכדי למנוע אי נעימות בהמשך.
שתיה במהלך טיסה בהריון ומניעת התייבשות
בזמן הטיסה הלחץ במטוס והאויר היבש גורמים להתייבשות הגוף.
מומלץ לשתות לפחות ליטר של מים כשעה לפני הטיסה ולדאוג לשתות לפחות כוס מים מדי שעה , או יותר, אם הגוף שלך זקוק לכך.
כמו כן, מומלץ להרטיב את הפנים ולמרוח קרם גוף לפני הטיסה ובמהלכה כדי לשמור על העור מפני התייבשות. במיוחד בטיסות ארוכות שמשפיעות אחרת על הגוף, ובמצב של הריון בצורה חמורה יותר.
במידה ואת בתחילת ההריון וסובלת מבחילות קשות או הקאות, קחי בחשבון שזה יכול לפגום בהנאתך מהנסיעה.
במידה ואת מאלו שמקיאות מדי יום, אני ממליצה לוותר על הנסיעה מאחר ושינויים בלחץ האויר יכולים להשפיע לרעה על ההקאות והבחילות.
במידה ואת טסה במהלך ההריון, מומלץ לטוס ליעדים שיש בהם בתי חולים ברמה טובה ומכשור רפואי מתקדם בסביבה סטרילית למקרה שיהיו סיבוכים כלשהם שקשורים בהריון.
ותרי במהלך ההריון על יעדים אקזוטיים או על מדינות עולם שלישי למיניהם או איים נידחים.
ודאי מראש את מיקום בית החולים הקרוב או מרפאה שמתמחה בהריון באזורים בהם תבקרו.
כשטסים בהריון – תשכחי מטיול אינטנסיבי להשלים יעדים במפה.
את הולכת לצאת לטיול רגוע, ללא מאמץ, גם אם בן זוגך מאוד רוצה לעשות טיול בהר וכמובן ללא טיולי ג'יפים או טיולי שטח רגליים או ממונעים. את לא במצב רגיל וגם אם את בכושר מצוין, לא כדאי לאתגר את הגוף שלך שנמצא בסביבה זרה ותנאים שונים ובלי רופא הנשים שלך צמוד.
ביטוח נסיעות לחו"ל בהריון – יש לדאוג לביטוח מתאים לפני רכישת טיסה בזמן הריון.
מומלץ לבצע את הביטוח דרך חברת הנסיעות ולקחת את הביטוח הכי מורחב ויקר שיש, כולל הטסה רפואית והטסת פג.
אמנם מחיר הביטוח עולה קצת יותר, אך עדיף להוציא כמה דולרים ביום על ביטוח מקיף ביותר מאשר חלילה ללדת בחו"ל וליפול עם הוצאות אשפוז של כמה אלפי דולרים ביום ועד כמה עשרות ומאות אלפי דולרים לאשפוז פג בחו"ל.
גם אם מצאתם את הדיל המושלם במחיר אטרקטיבי ויש לך היסטוריה כלשהי של צירים מוקדמים, דימומים או לידה מוקדמת, מומלץ שלא להסתכן ולזכור שבריאות העובר ותקינות ההריון חשובים יותר, לא יקרה כלום אם תדחי את הנסיעה בכמה חודשים ותטוסי אחרי שהתינוק יוולד, איתו או בלעדיו.
שתהיה לך טיסה נעימה והמשך הריון קל ותקין!
לסיכום – המלצות לקראת הזמנת טיסה בהריון :
נסו ליצור קשר עם חברת התעופה כדי לוודא את התנאים שלהם לטיסות בהריון ולוודא שאין בעיה עם טיסה במצבך.
במקרה של הריון בשליש שני או שלישי עם בטן גדולה – הצטיידי מראש במסמכים רפואיים באנגלית המאשרים את מצב ההריון התקין, את השבוע שבו את נמצאת ותמונות מהאולטראסאונד האחרון בטווח של שבוע מהטיסה.
במקרה של היסטוריה של סיבוכים בהריון הנוכחי או ההריון הקודם, בקשי לקבל אישור מחתם חברת הביטוח לטובת ביטוח בטיסה לפני שאת עושה הזמנה לטיסה, יש סיכוי גבוה שלא יאשרו לך ביטוח. אל תתפשרי על אישור מהחתם, אחרת רוב הסיכויים שלא תהיי מבוטחת אם חלילה קורה משהו.
במידה ואת לא חשה בטוב או עם צירים מוקדמים, אל תסתכני, עדיף לדחות את הטיסה בכמה חודשים ולא לסכן את ההריון היקר שלך.
במידה ואת בהריון תאומים בשבוע 20+, יש סיכוי גבוה שלא יאשרו לך לעלות על הטיסה. חברות התעופה חוששות מאוד מפני לידות מוקדמות בטיסות ופיצויים כתוצאה מכך, ולכן יעדיפו בחלק מהמקרים שלא להסתכן.
תגיות30 אבל אולטראסאונד אחרי אישה אישור לטוס בהריון אישור לטיסה בהריון אישור רפואי טיסות בהריון אם אסור אשפוז את בדיקות בדיקת בדיקת אולטראסאונד בהריון בטן בטן גדולה טיסה בהריון טיסה בהריון בסיכון טיסה בהריון תאומים טיסה בשבוע מתקדם טיסות בהריון מותר לטוס בהריון? עד איזה שבוע מותר לטוס בהריון
73,733 מספר צפיות